Pressemelding fra Klingel 13.08.2019                              

**Lilla, slangeskinn og sølvfarget – her er høstens sko og tilbehør**

**Sølvfarget, slangeskinn, purpurfarget og svart-hvitt er noe vi kommer til å se mye av på motefronten i tiden som kommer. Klingel har tatt en titt på høstens heteste trender innen kategorien sko og tilbehør. Sjekk ut våre nyeste favoritter – disse kommer garantert til å lyse opp i høstmørket!**

Dagene blir kortere og vi begynner så smått å nærme oss den mørkeste, men også den koseligste tiden på året: høsten! Det er nå vi har sjansen til å supplere garderoben med herlige nye plagg og tilbehør som piffer opp hverdagen. Så hvorfor ikke begynne med å utvide din samling av sko og annet tilbehør? Motehøsten 2019 byr blant annet på boots og pumps i smashing lilla, sølvfarget og reptilmønster. I tillegg sees detaljrike vesker, store smykker og perlepyntede luer, som hjelper deg med å holde på varmen når dagene blir litt kjøligere.

**Sko og vesker i purpur og plomme**

Høsten er den tiden på året som gjerne preges av livlige kulører, og fargetrenden som virkelig tar av i år staves LILLA. Purpur, plomme, fiolett og magenta er toner som kjennetegner sesongens kolleksjon. Disse kompletteres av kusinene indigo og midnattsblått. Et par pumps med stiletthæl til festen i en lekker lilla tone eller en lav sko i behagelig blått er et selvsagt valg denne høsten.

**Sats på sølvfarget og svart-hvitt**

Hva passer vel bedre som komplement til alle de herlige bærtonene enn sølvfargede detaljer? Disse er som skapt for hverandre! Og det er nettopp sølvfarget tilbehør som preger høstens kolleksjon. I tillegg er metallic og tidløst svart-hvitt vel verdt å merke seg. Basisplagg i dype farger kombinert med et par skimrende sneakers eller en veske i svart-hvitt lakkmateriale piffer opp og sørger for en luksuriøs, minimalistisk touch. Rålekkert spør du oss!

**Mønster og detaljer**

Jungelfeberen har preget moteverdenen en god stund nå. Det er fortsatt mye leopardmønster og mange sebrastriper å se denne sesongen, men det som virkelig gjelder i år, er reptilmønster. Slangeskinnmønsteret sees på alt fra ankelstøvletter til lave loafers. I tillegg til slangeskinn og andre dyremønstre er den gamle, trofaste favoritten glencheckmønster tilbake. De klassiske rutene er å se på alt fra sko og vesker til annet tilbehør.

*Kolleksjonen ligger ute for salg på www.klingel.no samt i katalog.*

Last ned høyoppløselige bilder: [http://www.mynewsdesk.com/no/klingel/latest\_media](%20http%3A//www.mynewsdesk.com/no/klingel/latest_media)

**For ytterligere informasjon, bilder og bestilling av prøveplagg:**

Hanne Nyberg, PR-ansvarlig Klingel Nordics

Mobil:+46 730 27 23 69

hanne.nyberg@klingel.se

**For informasjon om Klingel:**

Carina Bergudden, daglig leder Klingel Nordics

Mobil: +46 706 68 60 86

carina.bergudden@klingel.se